Geert Wilders

Gertas Vildersas (Geert Wilders, g. 1963 m. rugsėjo 6 d.) – Nyderlandų politikas, Laisvės partijos (Partij voor de Vrijheid) įkūrėjas ir lyderis.

 Biografija 
Gimė Venlo mieste, katalikų šeimoje. Tėvas Johanesas Vildersas dirbo leidybos pramonėje, motina Ana Marija – gimusi mišrioje šeimoje Olandų Rytų Indijoje (Indonezijoje).„Geert Wilders' Indonesian roots define his politics, says anthropologist“. Vorige.nrc.nl

Baigęs mokyklą, G. Vildersas lankė sveikatos draudimo kursus, savanoriavo Tomero mošave (Vakarų Krantas), keliavo po Izraelį, arabų šalis. Grįžęs į Nyderlandus dirbo sveikatos draudimo srityje, vėliau ėmėsi rašyti kalbas Liaudies partijai už laisvę ir demokratiją. 1990–1998 m. dirbo šios partijos lyderio Frico Bolkensteino patarėju. G. Vildersas dažnai keliavo po Artimųjų Rytų šalis. Perėmė F. Bolkensteino retoriką apie imigracijos iš musulmoniškų šalių keliamus pavojus.

1997 m. G. Vildersas išrinktas į Utrechto miesto tarybą, o 1998 m. – į šalies parlamentą. 2002 m. paskirtas Liaudies partijos už laisvę ir demokratiją atstovu žiniasklaidai, tada pagarsėjo pasisakymais, nukreiptais prieš islamą ir musulmonų imigraciją. Tokia jo retorika iššaukė pasipriešinimą partijos viduje, ir 2004 m. G. Vildersas palikęs Liaudies partiją už laisvę ir demokratiją įsteigė Laisvės partiją.„Geert Wilders Fitna Movie Timeline“. FeceOnAir.com

2008 m. G. Vildersas sukūrė trumpametražį filmą „Fitna“, kuriame kalbėjo apie islamo terorizmo keliamus pavojus. Arši antislaminė G. Vilderso retorika susilaukė grasinimų nužudymu iš islamo ekstremistų. Politikas įtrauktas į al-Kaedos atakuotinų asmenų sąrašą, nuo tol priverstas nuolatos gyventi su apsauga. 2009 m. paskelbtas persona non grata Jungtinėje Karalystėje, bet vėliau draudimas atvykti atšauktas. G. Vildersas dėl tariamos neapykantos kalbos kelis kartus buvo svarstomas teismuose, tačiau teismas kaltinimus atmetė. „Dutch 'extremist' Geert Wilders wins appeal to enter Britain“. The Independent

2023 m. G. Vilderso Laisvės partija surinko daugiausia balsų Nyderlandų parlamento rinkimuose.Far-right leader Geert Wilders wins Dutch election, politico.eu

 Pažiūros 
G. Vildersas pagarsėjo aršia antiislamine retorika: jis nesyk lygino islamą su fašizmu, „Geert Wilders: Man Out of Time“  ragino uždrausti Koraną, prilygino jį A. Hitlerio Mein Kampf,„Wilders: verbied de Koran, ook in moskee“. De Volkskrant  o pranašą Muchamadą vadino šėtonu."Geert Wilders and Dutch Jews – end of the affair? ". Haaretz. Teigė, kad musulmonės Nyderlanduose galėtų nešioti galvos dangalus tik už tai susimokėjusios „galvos skuduro mokestį“.„Speech by Geert Wilders on the first day of the General Debate in the Dutch parliament“. geertwilders.nl Politiko tikinimu, Nyderlandams ir visai Europai gresianti arabizacija bei islamiškas totalitarizmas.

G. Vildersas savo retorika rėmė Izraelį, siūlė Palestinos klausimą spręsti Jordaniją pervadinant Palestina."Geert Wilders: Change Jordan’s name to Palestine Palankiai vertino politinių santykių su V. Putino Rusija plėtrą. Pasmerkė Rusijos įvykdytą Ukrainos puolimą, tačiau Nyderlandus kvietė laikytis neutralumo ir netaikyti Rusijai sankcijų.„Disagreement among populists in the Netherlands: The diverging rhetorical and policy positions of Dutch populist Radical Right parties following Russia’s invasion of Ukraine – ECPS“ Pasisakė už Nyderlandų išstojimą iš Europos Sąjungos.

 Šaltiniai 

Kategorija:Nyderlandų politikai